### 

### **Safonau Diogelwch Tân ac Amwynderau Trwyddedau Tai Amlfeddiannaeth.**

### **Ar Gyfer**

### **Trwyddedau Tai Amlfeddiannaeth Gorfodol**

### **Trwyddedau Tai Amlfeddiannaeth Ychwanegol Cathays**

### **Trwyddedau Tai Amlfeddiannaeth Ychwanegol Plasnewydd**

(Diweddarwyd Mai 2020)

### **Safon Amwynderau a Gofod Cyngor Caerdydd**

|  |  |  |
| --- | --- | --- |
| **Amwynderau Gofynnol** | **Tai Amlfeddiannaeth a rennir** | **Fflatiau/fflatiau un ystafell** |
| Hylendid Personol |  |  |
| **Ystafelloedd Ymolchi**  (Mae hyn yn golygu ystafell sy'n cynnwys bath neu gawod, ond nid toiled neu fasn golchi dwylo o reidrwydd). | 1 ystafell ymolchi ar gyfer pob 5 meddiannydd.  1 i 5 meddiannydd = 1 ystafell ymolchi.  6 i 10 meddiannydd = 2 ystafell ymolchi.  11 i 15 meddiannydd = 3 ystafell ymolchi. | 1 ystafell ymolchi ar gyfer pob 5 meddiannydd.  1 i 5 meddiannydd = 1 ystafell ymolchi.  6 i 10 meddiannydd = 2 ystafell ymolchi.  11 i 15 meddiannydd = 3 ystafell ymolchi. |
| **Toiledau**  (Tai Bach) | 1 toiled fesul hyd at 4 meddiannydd (gall fod mewn ystafell ymolchi/ystafell gawod)  1 toiled fesul 5 meddiannydd (mewn uned ar wahân i'r bath/cawod)  2 doiled fesul 6 meddiannydd (gall fod mewn ystafell ymolchi/ystafell gawod)  2 doiled fesul 7-10 meddiannydd (1 toiled i fod mewn uned ar wahân)  3 thoiled fesul 11-15 meddiannydd (1 toiled i fod mewn uned ar wahân i'r ystafelloedd sy’n cynnwys bath/cawod)  \* Rhaid i bob toiled gynnwys basn golchi dwylo gyda dŵr poeth ac oer | 1 toiled fesul hyd at 4 meddiannydd (gall fod mewn ystafell ymolchi/ystafell gawod)  1 toiled fesul 5 meddiannydd (mewn uned ar wahân i'r bath/cawod)  2 doiled fesul 6 meddiannydd (gall fod mewn ystafell ymolchi/ystafell gawod)  2 doiled fesul 7-10 meddiannydd (1 toiled i fod mewn uned ar wahân)  3 thoiled fesul 11-15 meddiannydd (1 toiled i fod mewn uned ar wahân i'r ystafelloedd sy’n cynnwys bath/cawod)  \* Rhaid i bob toiled gynnwys basn golchi dwylo gyda dŵr poeth ac oer |
| Ceginau |  |  |
| **Popty** | 1 popty (ffwrn, gril, 4 hob) fesul 5 meddiannydd  Un opsiwn ar gyfer hyd at 7 meddiannydd yn hytrach na darparu ail gwcer llawn yw darparu un cwcer llawn ac un ffwrn gyfunol ficrodon darfudol gyda lle ar gyfer (o leiaf) 27 litr. Nid yw'r opsiwn hwn ar gael lle mae 8 neu fwy o feddianwyr.  Ar gyfer 8-10 person : 2 gwcer (ffwrn, gril, 4 hob)  11-15 person: 3 chwcer (ffwrn, gril, 4 hob) | O leiaf 2 hob, ffwrn a gril (gall fod yn gyfarpar cownter) fesul uned person sengl.  O leiaf 4 hob, ffwrn a gril fesul uned dau berson.  (Ar gyfer fflatiau â mwy na 2 feddiannydd, dilynwch y safon ar gyfer Tai Amlfeddiannaeth a Rennir) |
| **Sinciau**  Gyda chyflenwad parhaol o ddŵr poeth ac oer a bwrdd draenio. | 1 sinc i bob 5 meddiannydd  Un opsiwn ar gyfer hyd at 7 yw darparu un sinc a pheiriant golchi llestri (neu 2 sinc).  Ar gyfer 8-10 person: 2 sinc  11-15 person: 3 sinc | 1 fesul uned  (Ar gyfer fflatiau â mwy na 2 feddiannydd, dilynwch y safon ar gyfer Tai Amlfeddiannaeth a Rennir) |
| **Socedi Trydanol** | 3 soced ddwbl yn ychwanegol at unrhyw offer mawr  (mae offer mawr yn golygu oergelloedd, rhewgelloedd, peiriannau golchi llestri, peiriannau golchi dillad ac ati) | Angen o leiaf 3 soced ddwbl yn benodol ar gyfer ardal y gegin (gall dderbyn 2 soced ddwbl mewn unedau 1 person). Angen socedi ychwanegol ar gyfer cwcer ac oergell. |
| **Cownter gwaith**  (600mm o ddyfnder fel arfer) | 2.0 metr llinellog fesul 5 meddiannydd gyda 0.5 metr llinellol ychwanegol ar gyfer pob person ychwanegol. | 2.0 metr llinellog fesul 5 meddiannydd gyda 0.5 metr llinellol ychwanegol ar gyfer pob person ychwanegol. 1.3 metr llinellog mewn fflat/fflat un ystafell yn cynnwys 1 neu 2 berson yn unig. |
| **Storio Bwyd** | 1 uned sylfaenol 500mm safonol neu uned wal 1000mm ar gyfer storio nwyddau sych fesul person.  1 silff mewn oergell ynghyd ag un silff mewn rhewgell, fesul person  (ni chaniateir storio bwyd yn y lle o dan yr uned sinc a’r draeniwr). | 1 uned sylfaenol 500mm safonol neu uned wal 1000mm ar gyfer storio nwyddau sych fesul person.  1 silff mewn oergell ynghyd ag un silff mewn rhewgell, fesul person (ni chaniateir storio bwyd yn y lle o dan yr uned sinc a’r draeniwr). |
| **Awyru** | Darperir ffan echdynnu (i’r awyr y tu allan) gydag isafswm cyfradd echdynnu o 30 litr yr eiliad os caiff ei lleoli wrth ymyl y cwcer neu 60 litr yr eiliad os caiff ei lleoli yn rhywle arall. | Darperir ffan echdynnu (i’r awyr y tu allan) gydag isafswm cyfradd echdynnu o 30 litr yr eiliad os caiff ei lleoli wrth ymyl y popty neu 60 litr yr eiliad os caiff ei lleoli yn rhywle arall. |

### **Safonau Gofod**

|  |
| --- |
| **Enghraifft 1: Tŷ a rennir o 3 meddiannydd neu fwy.**  **Cegin:**  7m2 ar gyfer hyd at 6 pherson gyda 2.5m2 fesul defnyddiwr ychwanegol. Ni ddylai fod yn fwy nag 1 llawr i ffwrdd o unrhyw ystafell wely oni bai bod gan yr eiddo ystafell fwyta neu ardal fwyta arall.  **Ystafell wely:**  Pan ddarperir ystafell fyw ar wahân:  O leiaf 6.5m2 ar gyfer ystafell sengl  O leiaf 11m2 am ystafell ddwbl  Pan na ddarperir ystafell fyw ar wahân:  O leiaf 10.0m2 ar gyfer ystafell sengl  O leiaf 15m2 ar gyfer ystafell ddwbl  **Ystafell fyw**  11.5m2 ar gyfer hyd at 6 pherson gyda 2.5m2 fesul defnyddiwr ychwanegol. |

|  |
| --- |
| **Enghraifft 2:**Fflat gyda chegin lolfa gyfun ac ystafell wely ar wahân(cyfanswm o 2 ystafell ac eithrio ystafell ymolchi) **Lolfa – Cegin:**  10m² ar gyfer 1 person neu 13m² ar gyfer 2 berson  **Ystafell wely:** 6.5² ar gyfer 1 person neu 11m² ar gyfer 2 berson |

### 

|  |
| --- |
| **Enghraifft 3:**Fflat gydag ystafell wely a lolfa gyfun a chegin ar wahân. (Cyfanswm o 2 ystafell ac eithrio ystafell ymolchi) **Lolfa – ystafell wely:** 10m² ar gyfer un person, 15m² ar gyfer 2 berson.  **Cegin:** 5.5m2 i hyd at 2 berson. |

|  |
| --- |
| **Enghraifft 4:**Fflat/fflat un ystafell gyda chegin lolfa gyfun ac ystafell wely(Cyfanswm o 1 ystafell ac eithrio ystafell ymolchi) **Uned 1 person =** 13m²  **Uned 2 person =** 15m² |

|  |
| --- |
| **Enghraifft 5:** Fflat gyda lolfa ar wahân, ystafell wely/ystafelloedd gwely ar wahân, a chegin ar wahân.  **Ystafell wely:** 6.5² ar gyfer 1 person neu 11m² ar gyfer 2 berson  **Lolfa: 8.5m**2 ar gyfer 1 person. 10m2 ar gyfer 2 berson ac 11m2 ar gyfer hyd at 6 o bobl gyda 2.5m2 ychwanegolfesul person ar ôl hyn.  **Cegin:** 5.5m2 i hyd at 2 berson. 7m2 i hyd at 6 o bobl â 2.5m2 fesul person ychwanegol. |

|  |
| --- |
| **Nodiadau Ychwanegol**  Y safonau gofod hyn yw'r isafswm a dderbynnir at ddibenion arolygu Tai Amlfeddiannaeth. Fodd bynnag, os bydd tai amlfeddiannaeth yn cael eu haddasu, efallai y bydd safonau a gofynion Rheoli Datblygu Cynllunio neu Reoli Adeiladu ychwanegol. Yn benodol, efallai y bydd isafswm safonau gofod ar waith ar gyfer fflatiau, a chyfrifoldeb y perchennog yw bodloni'r holl feini prawf angenrheidiol.  Ystafelloedd Ymolchi: Nid oes gofyniad isafswm maint ar gyfer ystafelloedd ymolchi ac ystafelloedd cawod, ond dylai fod digon o le i alluogi person i newid a sychu'n hawdd yn yr ystafell lle mae'r bath neu’r gawod.  Canllaw yn unig yw’r enghreifftiau a ddarperir ac mae Cyngor Caerdydd yn derbyn y gallai cyfuniadau neu feintiau amgen o ystafelloedd ac ati fod yn dderbyniol mewn rhai sefyllfaoedd at ddibenion trwyddedau Tai Amlfeddiannaeth. |

**Panel Technegol Tai**

**Diogelwch Tân mewn Tai – Canllaw Cyfeirio Cyflym (Cymru)**

**Fersiwn 1.0 27 Chwefror 2009**

**(Diwygiwyd yn lleol gan Gyngor Caerdydd Mai 2020)**

Mae’r Canllaw Cyfeirio Cyflym hwn yn rhoi crynodeb o’r mesurau diogelwch tân a nodir yn *“Housing - Fire Safety:* *Guidance on fire safety provisions for certain types of existing housing”* a gyhoeddwydgan LACORS (Cydlynwyr Gwasanaethau Rheoliadol Awdurdodau Lleol) ym mis Awst 2008.

Mae'r canllaw yn rhoi crynodeb byr i swyddogion gorfodi a landlordiaid o fesurau diogelwch tân priodol y gellir eu rhoi ar waith mewn nifer o fathau o eiddo a'i nod yw sicrhau cysondeb wrth gyflwyno mesurau diogelwch tân. Fodd bynnag, dylai swyddogion a landlordiaid ymgyfarwyddo â darpariaethau'r Canllawiau Cenedlaethol.

Cyflwynodd Deddf Tai 2004 y System Mesur Iechyd a Diogelwch ar gyfer Tai sy'n ddull o asesu amodau tai. Mae'n defnyddio dull sy'n seiliedig ar risg a'i nod yw darparu system i alluogi risgiau o beryglon i iechyd a diogelwch mewn anheddau i gael eu dileu neu eu lleihau. Rhaid i rai tai hefyd gyrraedd safon dderbyniol o ddiogelwch tân o dan ddarpariaethau Trwyddedau Tai Amlfeddiannaeth. Caiff y darpariaethau hyn eu gorfodi gan gynghorau lleol.

Mewn rhai eiddo, rhaid i landlordiaid gynnal asesiad risg tân dan ddarpariaethau’r Gorchymyn Diwygio Rheoleiddio (Diogelwch Tân) 2005. Gall yr Asesiad Risg amlygu'r angen am fesurau amgen nad ydynt wedi'u cynnwys yma. Mae awdurdodau tân ac achub yn gorfodi’r darpariaethau hyn.

|  |
| --- |
| Mae Canllawiau Cenedlaethol LACORS yn argymell bod atebion unigol i ddiogelwch tân sy'n seiliedig ar risg yn cael eu rhoi ar waith ym mhob eiddo unigol, ac felly ni ddylid ystyried y ddogfen hon fel safon argymhellol.  Sylwer mai canllaw yn unig yw'r gwaith a ddisgrifir yn y ddogfen hon. Gellir gweithredu mesurau diogelwch tân amgen er mwyn sicrhau lefel gyfwerth o ddiogelwch tân.  Fodd bynnag, os dilynir yr argymhellion yn y Canllaw Cyfeirio Cyflym hwn dylai fod yn bosibl cyflawni lefel dderbyniol o ddiogelwch tân mewn eiddo â risg arferol. Efallai y bydd angen mesurau ychwanegol mewn safleoedd risg uwch. |

**Panel Technegol Tai**

**Diogelwch Tân mewn Tai - Canllaw Cyfeirio Cyflym (Cymru)**

**Sylwer - at ddibenion y canllaw hwn, mae'r diffiniadau canlynol yn berthnasol:**

**Meddiannaeth aelwyd sengl –** tŷ a feddiennir gan un person, cwpl sy'n cyd-fyw neu deulu a lle nad yw'r eiddo'n dŷ amlfeddiannaeth.

**Tŷ Amlfeddiannaeth a Rennir –** Tŷ Amlfeddiannaeth lle mae'r eiddo cyfan wedi'i rentu allan gan grŵp adnabyddadwy o ranwyr fel myfyrwyr, cydweithwyr neu ffrindiau fel cyd-denantiaid. Fel arfer, mae gan bob preswylydd ei ystafell wely ei hun ond maent yn rhannu'r gegin, y cyfleusterau bwyta, yr ystafell ymolchi, y toiledau, yr ystafell fyw a phob rhan arall o'r tŷ. Mae cytundeb tenantiaeth sengl ar waith. Mae'r grŵp yn rhannu nodweddion un aelwyd deuluol ond mae'n dal yn dechnegol yn Dŷ Amlfeddiannaeth gan nad yw'r meddianwyr yn perthyn i’w gilydd.

**Fflatiau Un Ystafell mewn Tŷ Amlfeddiannaeth gyda Chyfleusterau Coginio a Rennir –** adeilad sydd wedi'i rannu'n unedau gosod ar wahân (un ystafell yn unig fel arfer) a'i osod i unigolion nad ydynt yn gysylltiedig. Fel arfer, caiff ceginau, ystafelloedd ymolchi a thoiledau eu rhannu.

**Fflatiau Un Ystafell mewn Tŷ Amlfeddiannaeth gyda Chyfleusterau Coginio Unigol –** adeilad sydd wedi'i rannu'n unedau gosod ar wahân (un ystafell yn unig fel arfer) a'i osod i unigolion nad ydynt yn gysylltiedig. Gall pob uned gynnwys cyfleusterau coginio ond mae ystafelloedd ymolchi a thoiledau yn cael eu rhannu.

|  |  |
| --- | --- |
| **Meddiannaeth Aelwyd Sengl** | |
| **2 LAWR** | **3/4 LLAWR** |
| **(ENGHRAIFFT D1)** | **(ENGHRAIFFT D2)** |
| * Nid yw'n ofynnol creu llwybr gwarchodedig, ond dylai'r llwybr dianc fod yn gadarn ac o adeiladwaith confensiynol ac ni ddylai fynd drwy ystafelloedd o risg. * Os yw'r ffordd o ddianc yn mynd drwy ystafell o risg, gellir ystyried yr opsiwn o ddarparu ffenestri dianc i ystafelloedd y gellir byw ynddynt. * Lle mae safonau adeiladu'n wael, mae pellteroedd teithio yn hir, neu mae ffactorau risg uchel eraill yn bresennol, efallai y bydd angen llwybr gwarchodedig o 30 munud. * Gwahaniad o 30 munud i’r seler/islawr (gan gynnwys drws) **NEU** dderbyn adeiladwaith traddodiadol cadarn mewn cyflwr da. * Blanced dân yn y gegin. * System larymau **Gradd D1 LD2** (h.y. larymau mwg rhyng-gysylltiedig i’r llwybr dianc ynghyd â’r seler/islawr a larwm gwres rhyng-gysylltiedig i'r gegin). | * Nid yw'n ofynnol creu llwybr gwarchodedig, ond dylai'r llwybr dianc fod yn gadarn ac o adeiladwaith confensiynol ac ni ddylai fynd drwy ystafelloedd o risg. * Lle mae safonau adeiladu'n wael, mae pellteroedd teithio yn hir, neu mae ffactorau risg uchel eraill yn bresennol, efallai y bydd angen llwybr gwarchodedig o 30 munud. * Gwahaniad o 30 munud i’r seler/islawr (gan gynnwys drws) **NEU** dderbyn adeiladwaith traddodiadol cadarn mewn cyflwr da. * Blanced dân yn y gegin. * System larymau **Gradd D1 LD2** (h.y. larymau mwg rhyng-gysylltiedig i’r llwybr dianc ynghyd â seler/islawr a larwm gwres rhyng-gysylltiedig i'r gegin). |
| **Nid yw'r Gorchymyn Diogelwch Tân yn gymwys i'r math hwn o eiddo.** | |

|  |  |
| --- | --- |
| **2 LAWR (TŶ AMLFEDDIANNAETH A RENNIR)** | **2 LAWR (FFLAT UN YSTAFELL)**  **(GYDA CHYFLEUSTERAU COGINIO A RENNIR)** |
| **(ENGHRAIFFT D4)** | **(ENGHRAIFFT D7)** |
| 1. **Safon ddelfrydol** (ar gyfer eiddo risg arferol)    1. Llwybr gwarchodedig 30 munud gyda Drysau Tân FD30 (dim seliau mwg)    2. Rhaid i’r waliau/nenfydau rhwng unedau llety fod wedi’u hadeiladu’n gadarn ac yn draddodiadol.    3. Gwahaniad o 30 munud i’r seler/islawr (gan gynnwys drws) **NEU** dderbyn adeiladwaith traddodiadol cadarn mewn cyflwr da. 2 lawr ag **islawr/atig y mae modd byw ynddo** – trin eiddo  fel tŷ **3** llawr a rennir.    4. Blanced dân yn y gegin.    5. System larymau **Gradd D1 LD2** (h.y. larymau mwg rhyng-gysylltiedig i’r llwybr dianc ynghyd â’r lolfa a’r seler/islawr, a larwm gwres rhyng-gysylltiedig i'r gegin)   **NEU**   1. **Mewn tai risg isel** a rennir (gweler isod)  * Drysau cadarn sy’n cau’n briodol **A/NEU** ffenestri dianc sy’n arwain i’r llwybr dianc. Rhaid i’r waliau/nenfydau ar y llwybr dianc fod o adeiladwaith cadarn, traddodiadol. * **Drws tân ychwanegol (FD30) ar y drws olaf o'r gegin i'r llwybr dianc.** * Yn ogystal â manylebau fel (b) i (e) uchod.   **DS:** Eiddo risg 'isel' yw'r rhai sydd â'r nodweddion canlynol:   * Lefel meddiannaeth isel (6 meddiannydd neu lai) - pob un yn abl; * annhebygol y bydd tân yn digwydd a phrinder deunyddiau llosgadwy/fflamadwy; * annhebygol y bydd tân yn ymledu drwy'r eiddo. Adnabod tân yn gyflym i alluogi meddianwyr i ddianc * drwy fwy nag un llwybr dianc **derbyniol**. | **Tai o fath 'fflatiau un ystafell'** – ystafelloedd unigol gyda chyfleusterau coginio a rennir (e.e. lle nad yw eiddo'n cael ei feddiannu gan un grŵp, mae contractau unigol, cloeon ar ddrysau ac ati).   * 1. Naill ai - llwybr gwarchodedig 30 munud gyda Drysau Tân FD30S  neu - mewn eiddo risg isel, drysau solet sy’n cau’n dynn a ffenestri dianc.   2. Gwahaniad 30 munud i’r waliau/nenfydau rhwng unedau llety.   3. Gwahaniad 30 munud i seler/islawr (gan gynnwys drws)   4. Blanced dân yn y gegin.   5. **Larwm Gradd D1 LD2** – larymau mwg rhyng-gysylltiedig i’r llwybr dianc ynghyd â’r lolfa a’r seler/islawr a larwm gwres ym mhob cegin a rennir   HEFYD larymau mwg **Gradd D1** rhyng-gysylltiedig ym mhob ystafell wely. |
| **GALL Gorchymyn Diogelwch Tân fod yn gymwys yn y mathau hyn o eiddo.** |
|  |
| **2 LAWR (FFLAT UN YSTAFELL)**  **(CYFLEUSTERAU COGINIO MEWN YSTAFELLOEDD GWELY)** |
| **(ENGHRAIFFT D7)** |
| **Fflatiau Un Ystafell Traddodiadol** – y rhai â chyfleusterau coginio ym mhob ystafell wely/uned lety.   1. Llwybr gwarchodedig 30 munud gyda Drysau Tân FD30S. 2. Gwahaniad 30 munud i’r waliau/nenfydau rhwng unedau llety. 3. Gwahaniad 30 munud i’r seler/islawr (gan gynnwys drws) 4. Blanced dân yn y gegin. 5. System Larymau Cymysg. System **Gradd D1 LD2** gyda larymau mwg rhyng-gysylltiedig i’r llwybr dianc a’r islawr/seler gyda larymau gwres rhyng-gysylltiedig i bob fflat un ystafell YNGHYD Â larwm mwg **D1** ychwanegol wedi’i wifro i’r prif gyflenwad nad yw’n rhyng-gysylltiedig ar gyfer pob fflat un ystafell. |
| **Nid yw'r Gorchymyn Diogelwch Tân yn gymwys i'r math hwn o eiddo.** | **Mae'r Gorchymyn Diogelwch Tân yn gymwys i'r mathau hyn o eiddo.** |

|  |  |
| --- | --- |
| **3/4 LLAWR (TŶ AMLFEDDIANNAETH A RENNIR)** | **3 LLAWR (FFLAT UN YSTAFELL)**  **(GYDA CHYFLEUSTERAU COGINIO A RENNIR)** |
| **(ENGHRAIFFT D5)** | **(ENGHRAIFFT D8)** |
| 1. Llwybr gwarchodedig 30 munud gyda Drysau Tân FD30 (dim seliau mwg) 2. Gwahaniad 30 munud i’r waliau/nenfydau rhwng unedau llety. 3. Gwahaniad 30 munud i’r seler/islawr (gan gynnwys drws). 4. Blanced dân yn y gegin. 5. System larymau **Gradd D1 LD2** (mewn adeilad 3 llawr) (h.y. larymau mwg rhyng-gysylltiedig i’r llwybr dianc ynghyd â’r lolfa a’r seler/islawr, a larwm gwres i'r gegin).   **Gradd D1 LD1** (mewn adeilad 4 llawr)   1. Dim angen goleuadau nac arwyddion argyfwng, oni bai bod y llwybr dianc yn gymhleth. | * 1. Llwybr gwarchodedig 30 munud gyda Drysau Tân FD30S   2. Gwahaniad 30 munud i’r waliau/nenfydau rhwng unedau llety.   3. Gwahaniad 30 munud i’r seler/islawr (gan gynnwys drws)   4. Blanced dân yn y gegin.   5. System larymau **Gradd A LD2** – synwyryddion mwg wedi’u cysylltu â’r llwybr dianc a phob fflat un ystafell, lolfa ac islawr/seler, a synhwyrydd gwres i’r gegin a rennir. I gynnwys panel rheoli, pwyntiau galw ac o leiaf 75db ger pen pob gwely.   6. Dim angen goleuadau nac arwyddion argyfwng, oni bai bod y llwybr dianc yn gymhleth. |
| **GALL Gorchymyn Diogelwch Tân fod yn gymwys yn y mathau hyn o eiddo.** |
|  |
| **3 LLAWR (FFLAT UN YSTAFELL)**  **(CYFLEUSTERAU COGINIO MEWN YSTAFELLOEDD GWELY)** |
| **(ENGHRAIFFT D8)** |
| 1. Llwybr gwarchodedig 30 munud gyda Drysau Tân FD30S 2. Gwahaniad 30 munud i’r waliau/nenfydau rhwng unedau llety. 3. Gwahaniad 30 munud i’r seler/islawr (gan gynnwys drws) 4. Blanced dân yn y gegin. 5. System larymau **Gradd A LD2** – synwyryddion mwg wedi’u cysylltu â’r llwybr dianc ynghŷd â’r lolfa a’r islawr/seler, a synhwyrydd gwres rhyng-gysylltiedig i bob fflat un ystafell â chyfleusterau coginio. I gynnwys panel rheoli, pwyntiau galw ac o leiaf 75db ger pen pob gwely   HEFYD   1. Synwyryddion mwg **Gradd D1** heb fod yn rhyng-gysylltiedig YMHOB fflat un ystafell. |
| **Nid yw'r Gorchymyn Diogelwch Tân yn gymwys i'r math hwn o eiddo.** | **Mae'r Gorchymyn Diogelwch Tân yn gymwys i'r mathau hyn o eiddo.** |

|  |  |
| --- | --- |
| **Tai wedi’u troi’n Fflatiau Hunangynhwysol** | |
| **2 LAWR** | **3/4 LLAWR** |
| **(ENGHRAIFFT D10)** | **(ENGHRAIFFT D11)** |
| 1. Llwybr dianc diogel cyffredin 30 munud gyda Drysau Tân FD30S (gyda seliau mwg) h.y. drws mynediad y fflat. 2. O fewn pob fflat unigol – drysau cadarn wedi’u hadeiladu’n dda sy’n cau’n dynn. 3. Wahaniad 30 munud i’r waliau/nenfydau rhwng pob fflat. 4. Gwahaniad 30 munud i’r seler/islawr (gan gynnwys drws) 5. Blanced dân yn y gegin. 6. System larymau **Gradd D1 LD2** – synwyryddion mwg rhyng-gysylltiedig i’r llwybr dianc cyffredin ynghyd â synhwyrydd gwres yng nghyntedd pob fflat   HEFYD   1. Synwyryddion mwg **Gradd D1** heb fod yn rhyng-gysylltiedig yng nghyntedd pob fflat. 2. Dim angen goleuadau nac arwyddion argyfwng, oni bai bod y llwybr dianc yn gymhleth. | 1. Llwybr dianc diogel cyffredin 30 munud gyda Drysau Tân FD30S (gyda seliau mwg) h.y. drws mynediad y fflat. 2. O fewn pob fflat unigol – drysau cadarn wedi’u hadeiladu’n dda sy’n cau’n dynn. 3. Gwahaniad 30 munud i’r waliau/nenfydau rhwng pob fflat. 4. Gwahaniad 30 munud i’r seler/islawr (gan gynnwys drws) 5. Blanced dân yn y gegin. 6. System larymau **Gradd A LD2** – synwyryddion mwg rhyng-gysylltiedig i lwybr dianc cyffredin ynghyd â synhwyrydd gwres yng nghyntedd pob fflat I gynnwys panel rheoli, pwyntiau galw ac o leiaf 75db ger pen pob gwely.   HEFYD   1. Synwyryddion mwg **Gradd D1** heb fod yn rhyng-gysylltiedig yng nghyntedd pob fflat. 2. Dim angen goleuadau nac arwyddion argyfwng, oni bai bod y llwybr dianc yn gymhleth. |
| **Mae'r Gorchymyn Diogelwch Tân yn gymwys i'r mathau hyn o eiddo.** | |

**Nodiadau eglurhaol**

**Systemau larymau:**

**LD3** – System sy’n ymgorffori synwyryddion mewn mannau cyffredin sy’n rhan o’r llwybr dianc o’r annedd yn unig

**LD2** – System sy’n ymgorffori synwyryddion mewn mannau cyffredin sy’n rhan o’r llwybr dianc, ac ym mhob ystafell lle mae risg tan uchel i’r meddianwyr.

**LD1** – System sy'n cynnwys synwyryddion mewn mannau cyffredin sy'n rhan o'r llwybr dianc o'r annedd, ac ym mhob ystafell (ac eithrio toiledau) lle gallai tân ddechrau.

**Gradd D1** – System sydd ag un neu fwy o larymau mwg/gwres sy’n gysylltiedig â’r prif gyflenwad, pob un gyda chyflenwad batri wrth gefn na ellir ymyrryd ag ef. Does dim panel rheoli. Sylwer: os oes system gwbl weithredol eisoes wedi’i gosod yn yr eiddo sy'n cynnwys larymau D2 gyda batris y gellir eu tynnu gan y defnyddwyr, bydd yr arolygwyr yn derbyn y rhain hyd nes y daw’n amlwg wrth gynnal gwasanaeth arnynt bod angen eu hadnewyddu.

**Gradd A** – System o synwyryddion mwg/gwres wedi’u cysylltu â’r prif gyflenwad trydan, sy’n gysylltiedig â phanel rheoli i roi gwybodaeth am leoliad y tân neu unrhyw broblem. Yn gyffredinol, rhaid i’r system gynnwys pwyntiau galw ar bob llawr a ger mannau ymadael terfynol.

**Ystafelloedd Mewnol**

Ystafell fewnol yw unrhyw ystafell y gellir byw ynddi sydd y tu ôl i ystafell arall (e.e. ystafell wely oddi ar lolfa); o dan yr amgylchiadau hyn bydd angen i chi ddarparu ffenestr ddianc (na chaniateir uwchben lefelau llawr sy’n 4.5m o uchder), a fydd yn galluogi person i adael yn ddiogel ac yn ei arwain i fan diogel.

**Offer Trydanol a Storio Eitemau ar Lwybrau Dianc**

Ni chaniateir offer trydanol ar lwybrau dianc oni bai eu bod wedi’u hamgáu’n llwyr o fewn cwpwrdd sy’n gallu gwrthsefyll tân am hanner awr sydd â larwm mwg wedi'i gysylltu â'r prif gyflenwad. Ni chaniateir ychwaith i unrhyw eitemau gael eu storio ar y llwybr dianc a fydd yn achosi rhwystr (e.e. rheseli esgidiau, beiciau).

**Mesuryddion Nwy/Mesuryddion Trydan/Unedau Defnyddwyr ar Lwybrau Dianc**

Os ydynt wedi'u lleoli ar y llwybr dianc, rhaid i'r eitemau uchod gael eu hamgáu mewn cwpwrdd sydd wedi'i adeiladu'n dda ac sy’n gallu gwrthsefyll tân am hanner awr; rhaid bod bollt neu glicied wedi’i gosod ar y drysau a fydd yn eu cadw ar gau yn ddiogel. **Sylwer:** Os bydd uned defnyddwyr sy’n gallu gwrthsefyll tân, ni fydd angen ei hamgáu.